บาทแข็งค่าจากแรงขายดอลล์ ตลาดคาดจีนลดค่าเงินกดดันเฟดเลื่อนขึ้นดบ.
เงินบาทปิดตลาดเย็นนี้ (13 ส.ค.) อยู่ที่ระดับ 35.18 บาท/ดอลลาร์ จากช่วงเช้าเปิดตลาดที่ระดับ 35.38/39 บาท/ดอลลาร์สหรัฐ ระหว่างวันเงินบาทเคลื่อนไหวในกรอบระหว่าง 35.18-35.39 บาท/ดอลลาร์
13 ส.ค. 2558

นักบริหารเงิน เปิดเผยถึงค่าเงินบาทปิดตลาดเย็นนี้ (13 ส.ค.) อยู่ที่ระดับ 35.18 บาท/ดอลลาร์ จากช่วงเช้าเปิดตลาดที่ระดับ 35.38/39 บาท/ดอลลาร์สหรัฐ ระหว่างวันเงินบาทเคลื่อนไหวในกรอบระหว่าง 35.18-35.39 บาท/ดอลลาร์
“เงินบาทกลับมาแข็งค่าตามแรงเทขายดอลลาร์ออกมา หลังตลาดคาดการณ์ว่าการที่จีนลดค่าเงินหยวนอาจทำให้เฟดชะลอการปรับขึ้นอัตราดอกเบี้ยออกไป ทำให้มีแรงเทขายดอลลาร์ออกมา” นักบริหารเงินกล่าว ขณะที่ประเมินกรอบการเคลื่อนไหวของเงินบาทวันพรุ่งนี้ไว้ที่ 35.18-35.35 บาท/ดอลลาร์
 
ที่มา: สำนักข่าวอินโฟเควสท์